नॉर्वे : भारतीय बच्चों पर कोर्ट का फैसला आज  
चाइल्ड वेलफेयर सर्विस ने दोनों बच्चों की सही परवरिश न करने का आरोप लगाते हुए उन्हें माता−पिता से अलग कर दिया था। कोर्ट आज बच्चों को उनके चाचा को सौंपने की अनुमति दे सकता है।
नॉर्वे में मां-बाप से अलग किए गए भारतीय बच्चे अभिज्ञान और ऐश्वर्या की कस्टडी पर कोर्ट आज फैसला सुना सकता है। वहां की चाइल्ड वेलफेयर सर्विस ने दोनों बच्चों की सही तरीके से परवरिश न करने का आरोप लगाते हुए उन्हें उनके माता−पिता से अलग कर दिया था। माना जा रहा है कि कोर्ट आज बच्चों को उनके चाचा को सौंपने की अनुमति दे सकता है। चाइल्ड वेलफेयर सर्विस भी दोनों बच्चों को उनके चाचा के साथ भारत भेजने के पक्ष में है। नॉर्वे में बच्चों के पालन-पोषण को लेकर कड़े कानून हैं।